A Tribe Called Quest

A Tribe Called Quest — ამერიკული ჰიპ-ჰოპ ჯგუფი, ჩამოყალიბებული 1985 წელს, რომელშიც შედიან რეპერი და პროდიუსერი Q-Tip, რეპერი Phife Dawg (იგივე Phife Diggy, ნამდვილი სახელი - მალიკ ტეილორი) და დიჯეი/პროდიუსერი ალი შაჰიდ მუჰამედი. მეოთხე წევრი, ჯარობი უაიტი ჯგუფიდან წავიდა 1991 წელს, პირველი ალბომის გამოცემის შემდეგ, მაგრამ 2006 წელს დაბრუნდა. De La Soul-თან ერთად, ჯგუფი მნიშვნელოვან როლს ასრულებდა Native Tongues Posse-ში და ამ კოლექტივიდან წარმოშობილ ჯგუფთა შორის კომერციულად ყველაზე წარმატებული აღმოჩნდა. მათი მრავალი სიმღერა ჰიპ-ჰოპის მსმენელთა მიერ კლასიკად არის აღიარებული. ასეთებია „Bonita Applebum“, „Can I Kick It?“, „I Left My Wallet in El Segundo“, „Scenario“, „Check the Rhime“, „Jazz (We've Got)“, „Award Tour“ და „Electric Relaxation“. 1990-1998 წლებში ჯგუფმა ხუთი ალბომი გამოსცა. 1998 წელს იგი დაიშალა, მაგრამ 2006 წელს აღდგა და აშშ-ში ტურნე ჩაატარა, რასაც მოჰყვა ალბომის გამოცემის გეგმები.

A Tribe Called Quest ითვლება ალტერნატიული ჰიპ-ჰოპის მნიშვნელოვან პიონერად, რომელმაც გზა გაუკვალა ნოვატორ ჰიპ-ჰოპ შემსრულებლებს. ჯონ ბუშის (Allmusic) აზრით, იგი არის 1990-იანი წლების „ყველაზე ჭკვიანი და არტისტული რეპ-ჯგუფი“.[ allmusic ((( A Tribe Called Quest > Biography )))] About.com-ის რედაქტორებმა იგი შეიყვანეს ყველა დროის 25 საუკეთესო რეპ-ჯგუფის სიის #25 პოზიციაზე. 2005 წელს A Tribe Called Quest-მა Billboard-ისგან, ატლანტაში  გამართულ რ'ნ'ბ ჰიპ-ჰოპ დაჯილდოებაზე მიიღო ჯილდო განსაკუთრებული მიღწევებისთვის. 
Billboard Honors Khan, A Tribe Called Quest 2007 წელს იგი ფორმალურად იქნა აღნიშნული VH1-ის რიგით მეოთხე ჰიპ-ჰოპ მუსიკის დაჯილდოებაზე.

დისკოგრაფია

სტუდიური ალბომები
 People's Instinctive Travels and the Paths of Rhythm (1990)
 The Low End Theory (1991)
 Midnight Marauders (1993)
 Beats, Rhymes and Life (1996)
 The Love Movement (1998)
 We Got It from Here... Thank You 4 Your Service (2016)
კომპილაციური ალბომები
 Revised Quest for the Seasoned Traveller (1992)
 The Anthology (1999)
 Hits, Rarities & Remixes (2003)
 The Lost Tribes (2006)
 The Best of A Tribe Called Quest (2008)

 რესურსები ინტერნეტში 

 A Tribe Called Quest – ოფიციალური საიტი
 A Tribe Called Quest - Jive Records-ზე
 A Tribe Called Quest საიტზე Discogs

სქოლიო

კატეგორია:ალტერნატიული ჰიპ-ჰოპ ჯგუფები
კატეგორია:ამერიკული ჰიპ-ჰოპ ჯგუფები
კატეგორია:აღმოსავლეთ სანაპიროს ჰიპ-ჰოპ ჯგუფები
კატეგორია:აფრო-ამერიკული ჯგუფები
კატეგორია:1988 წელს ჩამოყალიბებული ჯგუფები